**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՆՈՒՅՆԱԿԱՆԱՑՄԱՆ ՔԱՐՏԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Նույնականացման քարտերի մասին» 2011 թվականի նոյեմբերի 30-ի ՀՕ-286-Ն օրենքի (այսուհետ՝ Օրենք) 2-րդ հոդվածի 1-ին մասում լրացնել հետևյալ խմբագրությամբ 3-րդ կետ.

«3) լիազոր մարմին՝ միգրացիայի և քաղաքացիության բնագավառում պետական կառավարման լիազոր մարմին։»։

**Հոդված 2.** Օրենքի 3-րդ հոդվածի 2-րդ, 4-րդ հոդվածի 8-րդ, 6-րդ հոդվածի 2-րդ և 7-րդ հոդվածի 3-րդ մասերում «ոստիկանության» բառերը փոխարինել «լիազոր» բառերով։

**Հոդված 3.** Օրենքի 4-րդ հոդվածը՝

1. 1-ին մասում «Հայաստանի Հանրապետության ոստիկանություն» բառերը փոխարինել «լիազոր մարմին» բառերով.
2. 3-րդ մասում «ոստիկանության» բառը փոխարինել «լիազոր մարմնի» բառերով.
3. 10-րդ մասում «Հայաստանի Հանրապետության ոստիկանություն» բառերը փոխարինել «լիազոր մարմին» բառերով.
4. 15-րդ մասում «Հայաստանի Հանրապետության ոստիկանության պետի նորմատիվ» բառերը փոխարինել «լիազոր մարմնի ղեկավարի» բառերով։

**Հոդված 4.** Օրենքի 7-րդ հոդվածի 1-ին մասում «Հայաստանի Հանրապետության ոստիկանության պետի» բառերը փոխարինել «լիազոր մարմնի ղեկավարի» բառերով։

**Հոդված 5. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մտնելու օրվանից։
2. Մինչև սույն օրենքն ուժի մեջ մտնելը տրամադրված նույնականացման քարտերը շարունակում են գործել մինչև դրանք փոխանակելը կամ անվավեր ճանաչվելը։
3. Մինչև սույն օրենքն ուժի մեջ մտնելը Օրենքով Հայաստանի Հանրապետության ոստիկանությանը վերապահված գործառույթներն իրականացնող համապատասխան ստորաբաժանման ոստիկանության ծառայողները և քաղաքացիական հատուկ ծառայողները շարունակում են պաշտոնավարել և իրականացնել Օրենքով սահմանված գործառույթները մինչև հանրային ծառայությունը համակարգող փոխվարչապետի որոշմամբ սահմանած կարգով վերապատրաստումը հաջողությամբ անցնելը։ Վերապատրաստումը հաջողությամբ անցած ոստիկանության ծառայողները և քաղաքացիական հատուկ ծառայողները տասն աշխատանքային օրվա ընթացքում վերանշանակվում են միգրացիայի և քաղաքացիության բնագավառում լիազորված պետական կառավարման մարմնի հիմնական մասնագիտական ստորաբաժանումների քաղաքացիական ծառայության համապատասխան պաշտոններում։ Պաշտոնների համապատասխանությունը սահմանվում է հանրային ծառայությունը համակարգող փոխվարչապետի որոշմամբ Ծառայության կանոնադրության հաստատումից հետո՝ 10-օրյա ժամկետում։ Վերապատրաստումը հաջողությամբ չանցած ոստիկանության ծառայողները ազատվում են զբաղեցրած պաշտոններից և օրենքով սահմանված կարգով կարող են գրանցվել Ոստիկանության կադրերի ռեզերվում։ Սույն մասով նախատեսված վերանշանակումներն իրականացվում են հանրային ծառայությունը համակարգող փոխվարչապետի՝ վերապատրաստման կարգը սահմանող որոշման ուժի մեջ մտնելուց հետո՝ տասն ամսվա ընթացքում։
4. Մինչև սույն օրենքն ուժի մտնելը տրամադրված ժամանակավոր վկայականները շարունակում են գործել մինչև Օրենքով սահմանված կարգով քաղաքացիներին նույնականացման քարտեր տրամադրելը։
5. Մինչև սույն օրենքի ուժի մեջ մտնելը Օրենքի հիման վրա ընդունված իրավական ակտերը շարունակում են գործել մինչև Հայաստանի Հանրապետության ներքին գործերի նախարարության կազմավորմամբ պայմանավորված՝ նոր իրավական ակտերով դրանք ուժը կորցրած ճանաչելը։